CELEX: 62018CN0070
Language: el
Date: 2018-02-02 00:00:00
Title: Υπόθεση C-70/18: Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 2 Φεβρουαρίου 2018 — Staatssecretaris van Justitie en Veiligheid κατά A κ.λπ.

7.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/16
            
         Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 2 Φεβρουαρίου 2018 — Staatssecretaris van Justitie en Veiligheid κατά A κ.λπ.
   (Υπόθεση C-70/18)
   (2018/C 161/18)
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   
      Αναιρεσείων: Staatssecretaris van Justitie en Veiligheid
   
      Αναιρεσίβλητοι: A, B, P
   
      Προδικαστικά ερωτήματα
   
   
               1)
            
            
               
                           α.
                        
                        
                           Πρέπει, αντιστοίχως, το άρθρο 7 της αποφάσεως 2/76 (1) και το άρθρο 13 της αποφάσεως 1/80 να ερμηνευθούν υπό την έννοια ότι οι διατάξεις αυτές δεν αντιτίθενται σε εθνική ρύθμιση η οποία προβλέπει γενικώς την επεξεργασία και τήρηση βιομετρικών δεδομένων υπηκόων τρίτων χωρών, συμπεριλαμβανομένων Τούρκων υπηκόων, εντός αρχείου κατά την έννοια του άρθρου 2, αρχή και στοιχεία α' και β', της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281, σ. 31), επειδή η εθνική αυτή ρύθμιση δεν βαίνει πέραν του μέτρου που είναι αναγκαίο για την επίτευξη του επιδιωκόμενου με την εν λόγω ρύθμιση θεμιτού σκοπού προλήψεως και καταπολεμήσεως της απάτης περί την ταυτότητα και περί τα έγγραφα;
                        
                     
                           β.
                        
                        
                           Έχει συναφώς σημασία το γεγονός ότι ο χρόνος τηρήσεως των βιομετρικών δεδομένων συνδέεται με τη διάρκεια της νόμιμης και/ή παράνομης διαμονής των υπηκόων τρίτων χωρών, συμπεριλαμβανομένων των Τούρκων υπηκόων;
                        
                     
         
               2)
            
            
               Πρέπει, αντιστοίχως, το άρθρο 7 της αποφάσεως 2/76 και το άρθρο 13 της αποφάσεως 1/80 να ερμηνευθούν υπό την έννοια ότι εθνική ρύθμιση δεν συνιστά περιορισμό κατά την έννοια των διατάξεων αυτών όταν το αποτέλεσμα της ρυθμίσεως αυτής για την πρόσβαση στην απασχόληση, κατά την έννοια των εν λόγω διατάξεων, είναι υπερβολικά υποθετικό και έμμεσο ώστε να μπορέσει να συναχθεί η ύπαρξη εμποδίου για την πρόσβαση αυτή;
            
         
               3)
            
            
               
                           α.
                        
                        
                           Αν η απάντηση στο ερώτημα 2 πρέπει να είναι ότι εθνική ρύθμιση που επιτρέπει τη διάθεση των βιομετρικών δεδομένων υπηκόων τρίτων χωρών, συμπεριλαμβανομένων Τούρκων υπηκόων, από αρχείο σε τρίτους με σκοπό την πρόληψη, εξακρίβωση και διερεύνηση –τρομοκρατικών ή άλλων– αξιόποινων πράξεων συνιστά νέο περιορισμό, πρέπει τότε το άρθρο 52, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης, σε συνδυασμό με τα άρθρα 7 και 8 του ίδιου Χάρτη, να ερμηνευθεί υπό την έννοια ότι αντιτίθεται σε μια τέτοια εθνική ρύθμιση;
                        
                     
                           β.
                        
                        
                           Έχει συναφώς σημασία το γεγονός ότι ο υπήκοος τρίτης χώρας κατά τον χρόνο συλλήψεώς του ως υπόπτου τελέσεως αξιόποινης πράξεως φέρει μαζί του έγγραφο διαμονής στο οποίο είναι ενσωματωμένα τα βιομετρικά του δεδομένα;
                        
                     
         
      (1)  Του Συμβουλίου Συνδέσεως που συστάθηκε με τη Συμφωνία για τη δημιουργία συνδέσεως μεταξύ της Ευρωπαϊκής Οικονομικής Κοινότητας και της Τουρκίας.